ลักษณะของผลิตภัณฑ์และบริการ

บริษัทเป็นผู้ผลิตผงคาร์บอนหลากหลายเกรดซึ่งประกอบด้วยสารประกอบคาร์บอนในรูปของอนุภาคที่มีลักษณะระหว่างของแข็งกับของเหลว
(Colloidal Particles) กระบวนการผลิตหลักเพื่อที่จะได้ผงคาร์บอน
อยู่ที่การควบคุมกระบวนการเผาไหม้
และการแยกน้ำมันไฮโดรคาร์บอนโดยความร้อนภายใต้สภาวะที่กำหนด
น้ำมันไฮโดรคาร์บอนที่ใช้จะเป็นน้ำมันที่มีค่า Aromatic สูงเช่น FCC, Creosote Oils
หรือนำมันอื่นซึ่งมีค่า Aromatic สูง

ลักษณะลูกค้า

ประมาณ 95% ของผลิตภัณฑ์ถูกนำไปใช้ในอุตสาหกรรมรถยนต์และอุตสาหกรรมผลิตยาง
มีเพียงจำนวนน้อยที่ถูกนำไปใช้ในอุตสาหกรรมการผลิตพลาสติก สี หมึกพิมพ์
และสินค้าที่ทำจากยางบางชนิด
บริษัทจำหน่ายผลิตภัณฑ์ผงคาร์บอนให้แก่ผู้ผลิตยางรถยนต์รายใหญ่ทั้งในและต่างประเทศ

ลักษณะผลิตภัณฑ์

ผงคาร์บอนชนิดนี้มีคุณสมบัติพิเศษซึ่งช่วยในการระบายความร้อนให้หน้ายางในขณะที่ยางรถยนต์เสียดสีไปกับพื้นถนน
และเป็นสารตัวเติมที่นิยมมากที่สุด
เนื่องจากเมื่อเติมผงคาร์บอนลงไปในยางแล้วจะช่วยให้คุณสมบัติทางฟิสิกส์ของยางดีขึ้นและช่วยยืดอายุการใช้งานของยางรถยนต์

Carbon Black ที่นิยมใช้ในอุตสาหกรรมแบ่งออกเป็น 3 ประเภทใหญ่ๆ คือ

1. Channel Black

2. Furnace Black

3.  Thermal Black

ส่วนประเภทของผงคาร์บอนที่นิยมใช้มากที่สุด คือ Furnace Black

ผลิตภัณฑ์ของ Carbon Black สามารถจำแนกออกได้หลายเกรดตามการใช้งานดังนี้

1. Hard Carbon Black ใช้สำหรับยางส่วนนอกที่ต้องการความคงทน
แข็งแรงแบ่งออกได้ตามเกรด ดังนี้

2. Soft Carbon Black ใช้สำหรับยางชั้นใน ขึ้นอยู่กับลักษณะเฉพาะของการใช้งาน

ผลิตภัณฑ์ชนิดต่างๆ ดังกล่าว ได้ผลิตขึ้นตามแบบมาตรฐานผลิตภัณฑ์ของ ASTM
ซึ่งเป็นที่ยอมรับและนิยมใช้ในอุตสาหกรรมการผลิตผงคาร์บอนทั่วโลก
ระหว่างปีที่ผ่านมาบริษัทได้พัฒนาคาร์บอนแบล็คเกรดใหม่ 2
เกรดสำหรับลูกค้าที่เป็นกลุ่มผู้ผลิตยางรถยนต์

โครงสร้างรายได้

ล้านบาท

+--------------+---------+-----+---------+-------+-----------+------+
|              | 2549    |     | 2548    |       | 2547      |      |
+--------------+---------+-----+---------+-------+-----------+------+
|              | จำนวน   | %   | จำนวน   | %     | จำนวน     | %    |
+--------------+---------+-----+---------+-------+-----------+------+
| ขายในประเทศ  | 3,382   | 51  | 2,434   | 53    | 1,897     | 54   |
+--------------+---------+-----+---------+-------+-----------+------+
| ขายต่างประเทศ | 3,212   | 49  | 2,183   | 47    | 1,603     | 46   |
+--------------+---------+-----+---------+-------+-----------+------+
| ยอดขายรวม    | 6,594   | 100 | 4,617   | 100   | 3,500     | 100  |
+--------------+---------+-----+---------+-------+-----------+------+

การผลิต

กำลังการผลิตและปริมาณการผลิต

โรงงานผลิตผงคาร์บอนของทางบริษัทฯ ตั้งอยู่ที่ อำเภอ เมือง จังหวัดอ่างทอง
ประกอบด้วยสายการผลิต 5 สายมีกำลังการผลิต 205,000 – 210,000 เมตริกตันต่อปี
รายละเอียดดังนี้

+------------------------------------+----------+----------+----------+
|                                    | ปี 2549   | ปี 2548   | ปี 2547   |
+------------------------------------+----------+----------+----------+
| กำลังการผลิตเต็มที่ (หน่วย : เมตริกตัน)    | 185,000  | 185,000  | 140,000  |
+------------------------------------+----------+----------+----------+
| กำลังการผลิตจริง (หน่วย : เมตริกตัน)     | 212,993  | 178,289  | 160,924  |
+------------------------------------+----------+----------+----------+
| การใช้กำลังการผลิต (%)                | 115      | 96       | 115      |
+------------------------------------+----------+----------+----------+
| อัตราเพิ่มของปริมาณการผลิต (%)          | 19.46%   | 10.8%    | 1.2%     |
+------------------------------------+----------+----------+----------+
| จำนวนกะที่ผลิตได้ (กะ ต่อ วัน)           | 3        | 3        | 3        |
+------------------------------------+----------+----------+----------+
| จำนวนกะที่ผลิตจริง (กะ ต่อ วัน)          | 3        | 3        | 3        |
+------------------------------------+----------+----------+----------+

* มีบางวันการผลิตอาจจะต้องหยุดสายการผลิตหนึ่งในสี่เพื่อปรับปรุงสายการผลิต

5.2.2 วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิตผงคาร์บอน มีดังนี้

1. น้ำมันดิบ ที่มีส่วนผสมของคาร์บอนสูง (Carbon Black Feedstock Oil)

2. น้ำมันเตา (Fuel Oil)

วัตถุดิบที่สำคัญในการผลิตผงคาร์บอนคือ น้ำมันดิบ (Carbon Black Feedstock Oil)
คิดเป็นร้อยละ 94-95% ของต้นทุนวัตถุดิบทั้งหมด บริษัทฯ
ได้นำเข้าน้ำมันดิบชนิดนี้จากประเทศสหรัฐอเมริกา ส่วน Fuel oil and Kerosene oil นั้น
ทางบริษัทฯ ได้สั่งซื้อจากผู้ขายภายในประเทศมีสัดส่วนการใช้ประมาณร้อยละ 5-6 ของต้นทุนวัตถุดิบ
วัตถุดิบนี้เป็น F.C.C. Bottons ซึ่งปกติใช้ในการผลิตคาร์บอนแบล็ค
ส่วนน้ำมันอื่นที่สามารถใช้ในการผลิตคาร์บอนแบล็ค ได้แก่ Anthracene oil, Creosote oil
และ Ethylene bottoms
อย่างไรก็ตามน้ำมันเหล่านี้ไม่สามารถผลิตในปริมาณมากได้เพราะเกิดความสิ้นเปลือง
ดังนั้นในปัจจุบันยังคงใช้ F.C.C. Bottons อยู่

ผลของการเปลี่ยนแปลงเทคโนโลยีบนการใช้วัตถุดิบ

บริษัทไม่คาดว่าจะมีการเปลี่ยนแปลงในเทคโนโลยีการผลิตคาร์บอนแบล็คมากนัก
ดังนั้นไม่มีผลกระทบที่คาดว่าจะเกิดจากการใช้วัตถุดิบปัจจุบัน

การเปลี่ยนแปลงของระดับราคาในระยะเวลา 5 ปีที่ผ่านมา

ราคาของวัตถุดิบ (Carbon Black Feedstock Oil) จะใกล้เคียงกับราคาน้ำมันเชื้อเพลิง
(Fuel oil) ราคาเฉลี่ยของวัตถุดิบเพิ่มขึ้นประมาณ 39%ในระหว่างปี 2549
เนื่องจากราคาน้ำมันดิบในตลาดโลกปรับตัวสูงขึ้น

สัดส่วนการจัดซื้อวัตถุดิบในประเทศและต่างประเทศ

  -------------------------- -------------- -------------- --------------
                             2549           2548           2547

  ในประเทศ                   2              7              5

  ต่างประเทศ                  98             93             95

  รวม                        100%           100%           100%
  -------------------------- -------------- -------------- --------------

บริษัทมีผู้จำหน่ายวัตถุดิบในประเทศจำนวน 3-4 ราย และมีผู้จำหน่ายวัตถุดิบต่างประเทศจำนวน
5-7 ราย โดยมีอยู่หนึ่งรายที่ได้จำหน่ายวัตถุดิบให้บริษัทมากกว่าร้อยละ 30 ในช่วง 3 ปีที่ผ่านมา
ความสัมพันธ์ระหว่างบริษัทและผู้จำหน่ายวัตถุดิบทุกรายเป็นการดำเนินธุรกิจตามปรกติและตามเงื่อนไขการค้าทั่วไป
ในกรณีที่บริษัทสูญเสียผู้จำหน่ายวัตถุดิบรายใดรายหนึ่งไป
บริษัทสามารถสั่งซื้อจากผู้จำหน่ายรายอื่นซึ่งมีประมาณ 5-7 ราย ซึ่งเป็นผู้จำหน่ายหลักในตลาด

ขั้นตอนการผลิต

ในขบวนการผลิตผงคาร์บอนมีกรรมวิธีการผลิตอยู่หลายขบวนการแต่ Phillips Petroleum Co.,
เป็นบริษัทแรกที่พัฒนาระบบการผลิตแบบต่อเนื่องโดยใช้เตาเผาน้ำมัน (Oil Furnace Black
Method on Continous Basis) ขบวนการผลิตเริ่มต้นจากการฉีดสารไฮโดรคาร์บอน ได้แก่
Feed Stock Oil พร้อม Fuel Oil น้ำมันเตาเข้าไปในเตาปฏิกรณ์ (Reactor)
ในอุณหภูมิสูงระหว่าง 1600 - 2000^(o)C เพื่อให้สารไฮโดรคาร์บอนแตกตัวเป็นเขม่า
(Carbon) และไฮโดรเจน (Hydrogen) ขบวนการนี้จะถูกหยุดลงโดยการทำให้เย็นด้วยน้ำ
(Quenching) จากนั้นทั้งเขม่าและไฮโดรเจนจะไหลผ่านไปยังเครื่องแปลงความร้อน (Heat
Exchanger) เพื่ออุ่นอากาศและน้ำมัน (สารไฮโดรคาร์บอน)
สำหรับฉีดเข้าเตาปฏิกรณ์ต่อไปหรืออีกนัยหนึ่งเป็นการนำเอาพลังความร้อนกลับมาใช้ประโยชน์เต็มที่เขม่าที่ผ่านขั้นตอนนี้ก็จะถูกส่งไปตามท่อเข้าไปในเครื่องกรองเขม่า
(Bag Filter) ณ ที่นี้ เขม่าจะแยกออกจากก๊าซโดยเครื่องกรอง และถูกส่งไปที่เครื่องบด
(Micro Pulverizer) เพื่อป้องกันอนุภาคที่หยาบหรือจับตัวกันเป็นก้อนเล็ก ๆ
ไม่ให้ผ่านเข้าไปในระบบ จากขั้นตอนนี้จะถูกส่งเข้าเครื่องผสม (Mixer) แล้วทำให้เป็นเม็ด
(Pellet) และส่งผ่านเข้าเครื่องอบแห้ง (Rotary Dryer) กรรมวิธีการผลิตจะสิ้นสุดลงแค่นี้
เขม่าดำที่ออกจากเครื่องอบแห้งจะถูกส่งไปยังถังเก็บ (Silo) เพื่อบรรจุส่งลูกค้าต่อไป

ความเพียงพอของเครื่องจักรและบุคคลากร

บริษัทมีสายการผลิต 4 สายสำหรับผลิต ผงคาร์บอนแบล็คเกรดต่างๆ เครื่องจักรที่สำคัญได้แก่
Reactors, Air Preheaters, Oil Preheaters, Bag Filters, Purge Gas
Filters, Palletizers, Mixers, Dryers, Boilers, Turbo Generators, PCB’s,
PABs, Packing Plant, Demin water Plant, Storage Tank, Silos
ซึ่งใช้ในการผลิตของบริษัทมีความทันสมัยและได้รับการปรับปรุงอย่างต่อเนื่องให้ได้มาตรฐาน
บริษัทมีการสำรองอะไหล่ที่ต้องนำเข้าไว้เสมอสำหรับเคื่องจักรที่สำคัญ
บริษัทจึงเตรียมพร้อมเสมอสำหรับการขัดข้องของเครื่องจักร สำหรับด้านบุคคลากรในการผลิต
ปัจจุบันบริษัทมีอยู่จำนวน 93 คน ซึ่งสามารถรองรับกำลังการผลิตเต็มที่ได้
บริษัทยังคงต้องมีการซื้ออุปกรณ์ใหม่มาเพื่อทดแทนอุปกรณ์ที่สำคัญที่หมดอายุใช้งานในโรงงาน
เพื่อให้โรงงานอยู่ในสภาพดีตลอดเวลาและเพื่อผลิตสินค้าที่มีคุณภาพตลอดเวลาเช่นกัน

ความเป็นไปได้ที่จะถูกทดแทนด้วยเทคโนโลยีใหม่

บริษัทไม่คาดหมายว่าจะมีการเปลี่ยนแปลงเทคโนโลยีการผลิตผงคาร์บอน

ความสามารถ ความจำเป็น และค่าใช้จ่ายในการปรับเครื่องจักรให้แข่งขันได้

บริษัทสามารถที่จะผลิตผงคาร์บอน เกรดต่างๆที่สำคัญ
และสามารถที่จะพัฒนาเกรดใหม่ตามความต้องการของลูกค้าได้
บริษัทจึงยังไม่มีความจำเป็นจะต้องเสียค่าใช้จ่ายในการปรับเครื่องจักรให้แข่งขันได้ในอนาคต

การตลาดและการจัดจำหน่าย

กลยุทธ์การแข่งขัน

บริษัทฯเป็นผู้จำหน่ายผลิตภัณฑ์ผงคาร์บอนคุณภาพสูงทั้งภายในและต่างประเทศโดยผลิตภัณฑ์เป็นที่ยอมรับในตลาดโลก
บริษัทฯได้รับการรับรองคุณภาพจากสถาบันต่างประเทศมากมายโดยได้รับประกาศนียบัตรที่สำคัญ
ได้แก่ ISO/TS 16949:2002, ISO 14001, re-certified QS 9000, OHSAS-18001 และ
ISO/ISE 17025 ทำให้สินค้าของบริษัทฯ
ได้รับความเชื่อถือโดยมีลูกค้าเป็นบริษัทผู้ผลิตยางรถยนต์รายใหญ่ของโลก ได้แก่ บริดจสโตน
คอร์ปอเรชั่น, บริษัท มิชลินไทร์ จำกัด, และบริษัท กู๊ดเยียร์ จำกัด, SMITOMO, YOKOHAMA,
TOYO ซึ่งครอบคลุมพื้นที่ขายทั้งในประเทศญี่ปุ่น เอเซียตะวันเฉียงใต้ จีน ยุโรป อินเดีย ไต้หวัน
และประเทศไทย ผลิตภัณฑ์ของบริษัทใช้กับผู้ผลิตยางรถยนต์และผลิตภัณฑ์ชั้นนำทั่วไป
เนื่องจากความเป็นเลิศในด้านคุณภาพของสินค้าและประสิทธิภาพในการให้บริการแก่ลูกค้า
บริษัทฯจึงคงความสามารถแข่งขันและเป็นที่รู้จักกันดีในตลาดโลก

ที่ผ่านมาบริษัทได้รับรางวัล Deming prize for Total Quality Management, TPM
Excellence Award for Total Productive Maintenance และ Prime Minister’s
Award for outstanding productivity
ซึ่งรางวัลเหล่านี้เป็นการยืนยันถึงการมีประสิทธิภาพในการแข่งขันของบริษัท ในระหว่างปี
บริษัทได้รับรางวัลที่เป็นเกียรติ์มากมายทั้งจากภายในและต่างประเทศ ได้แก่ รางวัล Best
Employer สำหรับการจัดอันดับในประเทศไทยและเป็นอันดับที่ 5 ในเอเซีย, รางวัล Best
Performance award ในหมวดอุตสาหกรรม โดยตลาดหลักทรัพย์แห่งประเทศไทย
นอกจากนี้บริษัทป็นบริษัทดีเด่นในด้านแรงงานสัมพันธ์และการจัดการด้านสวัสดิการโดยกระทรวงแรงงาน
ซึ่งรางวัลเหล่านี้ได้เป็นเครื่องยืนยันในความเป็นเลิศในด้านการจัดการของบริษัท
ซึ่งทำให้บริษัทประสบความสำเร็จในเชิงการแข็งขันในตลาดด้วยสินค้าที่มีประสิทธิภาพดีและการบริการที่ดีกว่า

ระหว่างปีบริษัทได้รับรางวัลอันทรงเกียรติดังนี้

- บริษัทที่เข้ารอบเป็นบริษัทที่มีผลประกอบการดีเยี่ยม สำหรับผู้ประกอบการด้านอุตสาหกรรม
จากตลาดหลักทรัพย์แห่งประเทศไทย ประจำปี 2549

- BVQI Award – 2006 สำหรับผลประกอบการยอดเยี่ยมด้านคุณภาพ, ความปลอดภัย
และระบบการจัดการสิ่งแวดล้อม

- เป็นหนึ่งใน 200 บริษัททั่วโลกที่มีขนาดเล็ก (ต่ำกว่า 1,000 ล้านบาท)
ซึ่งมีผลประกอบการดีเยี่ยมเป็นครั้งที่ 5 จากนิตยสาร Forbes

- รางวัลจากโครงการ TO BE NUMBER ONE ประจำปี 2549
ซึ่งชนะเลิศในเขตภาคกลางและติดอันดับ 1 ใน 10 ของประเทศ โดยทูลกระหม่อมหญิงอุบลรัตรัตน์
ราชกัญญา สิริวัฒนาพรรณวดี

จุดเด่น จุดด้อย

จุดเด่น

1)  คุณภาพสินค้าที่เป็นเลิศ

2)  ราคาที่แข่งขันได้

3)  การบริการลูกค้าที่มีประสิทธิภาพ

4)  การรับรองคุณภาพระดับนานาชาติจากผู้ผลิตระดับโลก

5)  การบริการทางด้านเทคนิคที่ดีต่อลูกค้า

6)  ต้นทุนการผลิตที่ต่ำ

7)  ประสิทธิภาพในการประหยัดพลังงานสูง

8)  ใบรับรองคุณภาพที่สำคัญเช่น ISO/TS 16949:2002, ISO 14001, QS 9000, IQRS
    ระดับ 7 TPM Excellence award, Deming Prize, Prime Minister’s
    Productivity award, OHSAS 18001, รางวัลสู่การบริหารความเป็นเลิศ, ISO/IEC
    17025

9)  ภาพพจน์ของสินค้าที่ดี

10) มีตลาดส่งออกที่แน่นอน

11) มีการจัดส่งสินค้าที่ตรงตามเวลา (Just In Time)

12) ส่งออกไปยังประเทศจีน ซึ่งเป็นตลาดที่มีศักยภาพในการโต

จุดด้อย

1)  ห่างไกลจากตลาดยุโรปและอเมริกา

2)  ห่างไกลจากแหล่งวัตถุดิบ

นโยบายการตั้งราคา

ราคาส่งออกจะถูกกำหนดโดยสถานการณ์การตลาดและแนวโน้มราคาในตลาดโลกของคาร์บอนแบล็ค
และวัตถุดิบคือ Carbon Black Feed Stock Oil
สำหรับราคาในประเทศถูกกำหนดโดยราคาตลาดโลกและโครงสร้างภาษีนำเข้า
ราคาขายของบริษัทฯในตลาดโลกเป็นราคาที่สามารถแข่งขันได้เนื่องจากคุณภาพสินค้าที่ดีเลิศและการบริการลูคค้าที่มีประสิทธิภาพและรวดเร็วทันใจ

การจำหน่ายและช่องทางการจำหน่าย

ผลิตภัณฑ์ของบริษัทฯส่วนมากจะจำหน่ายตรงให้กับลูกค้า มีเพียงประมาณ 3-5%
เท่านั้นที่ขายผ่านผู้แทนจำหน่าย ซึ่งขึ้นกับจำนวนลูกค้าที่อยู่ในประเทศนั้นๆ ปัจจุบัน
บริษัทฯมีผู้แทนจำหน่าย 5 รายโดยมีสัญญาที่จะขายผลิตภัณฑ์ของบริษัทฯ

ลักษณะของลูกค้า

ลักษณะของลูกค้าและความสัมพันธ์

ลูกค้าหลักของบริษัทฯคือบริษัทผู้ผลิตยางรถยนต์รายใหญ่ของโลกได้แก่ บริษัท บริดจสโตน
คอร์ปอเรชั่น, บริษัท มิชลินไทร์ จำกัด, บริษัท กู๊ดเยียร์ จำกัด, บริษัท โยโกฮามา จำกัด, บริษัท
โตโย ไทร์ จำกัด สำหรับลูกค้าภายในประเทศที่สำคัญ ได้แก่ บริษัท ยางสยาม จำกัด, บริษัท
ยางสยามอุตสาหกรรม จำกัด, บริษัท ยางโอตานิ จำกัด, บริษัทอิโนเว รับเบอร์ จำกัด, บริษัท
สยาม รับเบอร์ จำกัด, , บริษัท อุตสาหกรรมตราอูฐ จำกัด, บริษัท อีโนเว รับเบอร์ จำกัด,
บริษัท ยางโอตานิ จำกัด, บริษัท วีรับเบอร์ จำกัด และบริษัท หัวฟ่ง รับเบอร์ จำกัด เป็นต้น
บริษัทฯไม่มีความสัมพันธ์ใดๆเป็นพิเศษกับบริษัทเหล่านี้นอกจากความสัมพันธ์ทางธุรกิจปรกติ

สัดส่วนการขายให้ลูกค้า 10 รายแรก 3 ปีที่ผ่านมา

  --------------------------- ------------- --------------- ---------------
                              2549          2548            2547

  สัดส่วนการขายให้ลูกค้า 10 รายแรก 71%           63%             64%
  --------------------------- ------------- --------------- ---------------

การเปลี่ยนแปลงสัดส่วนขายให้ลูกค้าที่ขายมากกว่า 30% 3 ปีติดต่อกัน

บริษัทฯไม่มีลูกค้ารายใดที่ขายให้เกินกว่า 30% ติดต่อกัน 3 ปี

สิทธิพิเศษและข้อจำกัดทางธุรกิจ

ธุรกิจของบริษัทได้รับการส่งเสริมจากคณะกรรมการส่งเสริมการลงทุน (Board of
Investments) ในด้านของการยกเว้นการเสียภาษีเงินได้นิติบุคคล,
การลดหย่อนภาษีนำเข้าเครื่องจักร และการยกเว้นภาษีเงินได้สำหรับเงินปันผล

บริษัทฯได้รับสิทธิพิเศษจากการส่งเสริมการลงทุนสำหรับโครงการขยายการลงทุนของบริษัท
ตามพระราชบัญญัติส่งเสริมการลงทุน พ.ศ. 2520 ภายใต้บัตรส่งเสริมการลงทุนเลขที่
1768(2)/2548 ซึ่งออกให้โดยคณะกรรมการส่งเสริมการลงทุนเมื่อวันที่ 31 สิงหาคม 2548
สำหรับการผลิตผงคาร์บอน ไฟฟ้า และไอน้ำ ทั้งนี้ภายใต้เงื่อนไขที่กำหนดบางประการ
สิทธิพิเศษรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการส่งเสริมเป็นระยะเวลา
3 ปีสำหรับการผลิตผงคาร์บอนและ 8 ปีสำหรับการผลิตไฟฟ้าและไอน้ำ
นับแต่วันที่เริ่มมีรายได้จากการประกอบกิจการนั้น

นอกจากนี้ บริษัทได้รับภาษีรายได้นิติบุคคลเหลือ 25% จาก 30% เป็นเวลา 5 ปี สำหรับกำไร 300
ล้านบาทแรก ซึ่งเริ่มตั้งแต่วันที่ 1 มกราคม 2545 ตามประกาศของตลาดหลักทรัพย์แห่งประเทศไทย

อย่างไรก็ตามบริษัทฯ ไม่มีข้อจำกัดในการประกอบธุรกิจใด ๆ
โดยหน่วยงานรัฐบาลทั้งในประเทศและต่างประเทศ

ภาวะอุตสาหกรรมและการแข่งขัน

โครงสร้างอุตสาหกรรม

ประเทศไทยมีผู้ผลิตยางรถยนต์รายใหญ่ 5 ราย และมีผู้ผลิตผงคาร์บอนรายใหญ่ 3 ราย คือ บริษัท
ไทยคาร์บอนแบล็ค จำกัด (มหาชน) , บริษัท ไทย โตไก คาร์บอนโปรดักท์ จำกัด และบริษัท
บริดจสโตน คาร์บอนแบล็ค (ประเทศไทย) จำกัด

ปัจจัยแห่งความสำเร็จ

1) คุณภาพสินค้าที่เป็นเลิศ

2) การได้รับการยอกมรับจากสถาบันที่รับรองเรื่องคุณภาพ คือ
ได้รับประกาศนียบัตรรับรองรองคุณภาพ ISO/TS 16949, ISO 14001, IQRS ระดับ 7 และ
TPM Special award, TPM Consistency award, TPM Excellence award, Deming
Prize, Prime Minister’s Productivity award, OHSAS 18001, Thailand
Quality Class award , ISO/ISE 17025 และ Best Performance award
ในหมวดอุตสาหกรรม

3) ต้นทุนการผลิตที่ต่ำ

4) ภาพพจน์สินค้าที่ดี

5) การได้รับการรับรองคุณภาพจากผู้ผลิตยางรถยนต์รายใหญ่

6) ประสิทธิภาพในการให้พลังงาน

7)  การบริการลูกค้าที่ดีเลิศ

8)  การบริการขนส่งแบบ Just In Time (JIT) สำหรับลูกค้ารายใหญ่

9)  ฐานการตลาดส่งออกที่แข็งแกร่ง

10) สินค้ามีประสิทธิภาพสูง

11) มีการร่วมค้า (Joint Venture) ในประเทศจีน ตามความต้องการของตลาดในประเทศจีน

โอกาส

1) ต้นทุนการผลิตสินค้าที่ต่ำ

2) การพัฒนาสินค้าที่มีคุณลักษณะพิเศษ

3) มีความสามารถในการเติบโตในตลาดส่งออกในภูมิภาค และในประเทศจีน

4) การเติบโตทางเศรษฐกิจของประเทศไทยและภูมิภาคนี้

5) การขยายโรงงานที่มีอยู่ปัจจุบัน (ปัจจุบันอยู่ระหว่างดำเนินการ)

6) การเกิดขึ้นใหม่ของโรงงานผลิตยางรถยนต์ในประเทศไทย
และการขยายโรงงานผลิตยางรถยนต์

อุปสรรค

1) สินค้าทดแทนบางส่วนอาจถูกพัฒนาและนำมาใช้ในระยะยาวข้างหน้า

2) การเปลี่ยนแปลงเทคโนโลยีการผลิต

3) การควบคุมมลภาวะที่เข้ฒงวด

4)  การกีดกันทางการค้าในบางประเทศ

5)  การแข็งค่าขึ้นของเงินสุกลท้องถิ่น
    ซึ่งส่งผลลบต่อการส่งออกและต่อการส่งออกของอุตสาหกรรมรถยนต์

6)  มีการก่อตั้งโรงงานผลิตคาร์บอนแบล็คแห่งใหม่ในประเทศไทย

7)  การขยายการผลิตของผู้ผลิตคาร์บอนแบล็ครายอื่นในประเทศไทย

ปัจจัยภายนอกที่มีผลกระทบ

1)  ความผันผวนของค่าเงินบาท

2)  ความแปรปรวนของราคาน้ำมันดิบและสินค้าที่เกี่ยวข้อง

3)  เศรษฐกิจของประเทศมีเสถียรภาพ

4)  กฏเกณฑ์ต่างๆที่เกี่ยวกับสิ่งแวดล้อม

5)  ผลกระทบจากโรคระบาด เช่น ไข้หวัดนก

6)  ค่าระวางเรือที่สูงขึ้น

7)  ผลกระทบจากสถานการณ์ที่โหดร้ายและความตึงเครียดในตะวันออกกลาง

สภาพการแข่งขัน

บริษัทเป็นหนึ่งในผู้ผลิตผลคาร์บอนรายใหญ่ของโลก ผลิตภัณฑ์ของบริษัท
เป็นที่ยอมรับอย่างดีในตลาดโลก
ปัจจุบันบริษัทส่งออกผลิตภัณฑ์ไปทั่วโลก(ประมาณ49%ของผลผลิตทั้งหมด)
และสามารถที่จะพัฒนาผลิตภัณฑ์ได้ตามความต้องการของลูกค้า

จำนวนและขนาดของคู่แข่งขัน

ในตลาดโลก บริษัทมีคู่แข่งขันรายใหญ่ 3 ราย กระจายอยู่ตามที่ต่าง ๆ คือ

1. CABBOT ประเทศสหรัฐอเมริกา

2. DEGUSSA ประเทศเยอรมัน

3. COLUMBIAN ประเทศสหรัฐอเมริกา(ปัจจุบันบริษัท DCC Chemicals ,
ประเทศเกาหลีได้ซื้อบริษัทดังกล่าวไปแล้ว)

สำหรับตลาดภายในประเทศมีผู้ผลิตผงคาร์บอนรายใหญ่ 3 ราย

1.  บริษัท ไทยคาร์บอนแบล็ค จำกัด (มหาชน) กำลังการผลิต 210,000 ตัน ต่อปี

2.  บริษัท ไทยโตไกคาร์บอนโปรดักท์ จำกัด กำลังการผลิต 110,000 ตัน ต่อปี

3.  บริษัท บริดจสโตน คาร์บอนแบล็ค (ประเทศไทย) จำกัด กำลังการผลิต 40,000 ตันต่อปี
    (ผลิตให้กับโรงงานผลิตยางรถยนต์ในเครือบริดจสโตนที่อยู่ต่างประเทศ)

ส่วนแบ่งการตลาดปี 2549 (ประมาณการจากยอดขาย)

  ------------------------------------------ ----------------------------
  บริษัท                                       ส่วนแบ่งการตลาด (%)

  1. บริษัท ไทยคาร์บอนแบล็ค จำกัด (มหาชน)         48%

  2. บริษัท ไทยโตไกคาร์บอนโปรดักท์ จำกัด           36%

  3. บริษัท บริดจสโตน คาร์บอนแบล็ค (ประเทศไทย)    1%
  จำกัด                                       

  4. นำเข้าคาร์บอนแบล็คจากต่างประเทศ             15%
  ------------------------------------------ ----------------------------

สถานภาพในการแข่งขัน

บริษัทเป็นผู้ผลิตผลคาร์บอนรายใหญ่บริษัทหนึ่งของโลก
บริษัทมีความศักยภาพในการแข่งขันในตลาดโลกสูง เนื่องจากผลิตภัณฑ์ของบริษัทมีคุณภาพสินค้า
ขณะที่บริษัทมีต้นทุนการผลิตต่ำ ประกอบกับการบริการลูกค้าที่ดีมาตลอด
นอกจากนี้การที่บริษัทสามารถพัฒนาผลิตภัณฑ์ได้ตามเกรดที่ลูกค้าต้องการ
ยังช่วยเพิ่มขีดความสามารถในการแข่งขันให้แก่บริษัทมากขึ้น
จากการที่บริษัทความสามารถในการแข่งขันสูงในตลาดโลก และมีการจัดการการผลิตที่ดีขึ้น
ประกอบกับการเติบโตของอุตสาหกรรมรถยนต์ทั้งในประเทศและทั่วโลก
ทำให้บริษัทต้องขยายกำลังการผลิตเพิ่มขึ้นอีก 45,000 ตันต่อปีในปี 2548
เพื่อให้ทันต่อความต้องการคาร์บอนแบล็คที่เพิ่มขึ้น และขยายส่วนแบ่งตลาด

ความยาก/ง่ายที่จะมีคู่แข่งรายใหม่

คณะกรรมการส่งเสริมการลงทุนได้อนุมัติให้เปิดโรงงานผลิตคาร์บอนแบล็คแห่งใหม่ในประเทศไทย
ชื่อ บริษัท บริดจสโตน คาร์บอนแบล็ค (ประเทศไทย) จำกัด ในปี 2547
โดยบริษัทมีความเข้าใจว่าโรงงานแห่งใหม่นี้มีการผลิตคาร์บอนแบล็คเกรดพิเศษซึ่งเป็นการผลิตเพื่อใช้สำหรับโรงงานของบริดจสโตนที่อยู่ต่างประเทศ
ซึ่งจะไม่ส่งผลกระทบต่อตลาดทั้งภายในและต่างประเทศของบริษัท

สินค้าทดแทน

ซิลิกา (Silica) ได้ถูกพัฒนาขึ้นเพื่อใช้เป็นสินค้าทดแทน
อย่างไรก็ตามจะต้องใช้เวลาอีกนานกว่าที่ซิลิกาจะเป็นที่ยอมรับได้ในตลาด
อีกทั้งต้นทุนการผลิตซิลิกายังสูงกว่าต้นทุนการผลิตคาร์บอนแบล็คอยู่มาก

อำนาจต่อรองของผู้ซื้อและผู้ขาย

วัตถุดิบที่สำคัญสำหรับการผลิตผงคาร์บอนคือ Carbon Black Feedstock Oil (CBFO)
ซึ่งเป็นเกรดพิเศษของน้ำมันดิบ (Crude Oil) ปัจจุบันมีผู้ขายเพียง 5-7 รายทั่วโลก
จากการที่สั่งซื้อน้ำมันแต่ละครั้ง บริษัทและบริษัทอื่นในกลุ่ม Aditya
ที่ผลิตคาร์บอนแบล็คเหมือนกันจะสั่งปริมาณมากๆ
ทำให้บริษัทค่อนข้างมีอำนาจต่อรองสูงซึ่งส่งผลต่อต่อการจัดซื้อวัตถุดิบของบริษัท

ผลกระทบสิ่งแวดล้อม

การป้องกันและดูแลสิ่งแวดล้อม

ขบวนการผลิตคาร์บอนแบล็คเป็นการผลิตในระบบปิด และไม่มีของเสียเกิดขึ้นในขั้นตอนการผลิตใดๆ
อย่างไรก็ตามมีน้ำเสียหรือของเสียเกิดขึ้นในส่วนต่างๆ ที่ไม่ใช้ขบวนการผลิต เช่น โรงผลิตน้ำ
de-min เพื่อป้อนให้หม้อไอน้ำ น้ำblow down ของหม้อไอน้ำ น้ำหล่อเย็นของเครื่องกำเนิดไฟฟ้า
น้ำที่ใช้ทำความสะอาดโรงงานและเครื่องจักร flue gas จากปล่องต่างๆ
และของเสียที่เกิดจากการทดสอบคาร์บอนแบล็คโดยใช้สารเคมี ดังที่กล่าวไว้ในขบวนการผลิต
คาร์บอนแบล็คที่ผลิตได้จากวัตถุดิบโดยการกรองเขม่าเพื่อแยกคาร์บอนแบล็คออกจากก๊าซ
ฝุ่นคาร์บอนแบล็คที่ผ่านเครื่องกรอง จะถูกทำให้เป็นเม็ดโดยผสมกับน้ำแล้วอบให้แห้งในเครื่องอบแห้ง
ประมาณ 55% ของคาร์บอนแบล็ค โดยน้ำหนักสามารถกู้กลับมาได้จากวัตถุดิบ

แนวปฏิบัติในการควบคุมมลภาวะ

มาตรฐานการควบคุมสิ่งแวดล้อมที่เกี่ยวกับอากาศ น้ำทิ้งและวัตถุอันตราย ตามที่กฎหมายกำหนด
และตามมาตรฐาน ISO 14001 ได้มีการปฏิบัติตามอย่างเคร่งครัดที่ไทยคาร์บอนแบล็ค
น้ำทิ้งจากโรงผลิตน้ำ de-min จะถูกปล่อยไปยังบ่อบำบัด เพื่อปรับสภาพ pH ของน้ำทิ้งให้เป็นกลาง
ในอัตรา 60 ลูกบาศก์เมตรต่อวัน น้ำทิ้งนี้จะถูกบำบัดและควบคุมให้ค่าpH อยู่ระหว่าง 6.0 ถึง 8.5
อย่างอัตโนมัติ โดยระบบควบคุมค่า pH แบบ online (ค่ามาตรฐานของ pH อยู่ระหว่าง 5-9)
น้ำที่มีค่า pH เป็นกลางจากบ่อบำบัดนี้จะถูกส่งไปที่บ่อตกตะกอน ณ
ที่ซึ่งน้ำทิ้งจากทุกแห่งจะไหลมารวมกัน เช่น น้ำที่ใช้ล้างทำความสะอาดโรงงาน น้ำฝน
น้ำจากท่อระบายน้ำและน้ำจากบ่อดักน้ำมัน ฯลฯ อนุภาคของของแข็งจะตกตะกอนที่สองบ่อแรก
และน้ำทิ้งที่ใสจะไหลผ่านไปยังบ่อที่สามซึ่งเป็นบ่อสุดท้ายที่มีปั๊มสำหรับสูบน้ำทิ้งติดตั้งอยู่
น้ำทิ้งจากบ่อที่สามนี้จะมีการตรวจสอบคุณภาพทุกๆ วัน ที่ห้อง Lab ของบริษัทฯ และตรวจสอบทุกๆ 3
เดือน โดยห้อง Lab ที่ได้รับการรับรองจากรัฐบาล คือ บริษัท TEMAC
ในการปล่อยน้ำทิ้งออกนอกโรงงาน บริษัทฯ ได้ติดตั้ง online pH meter เพื่อวัดค่า pH
ของน้ำทิ้งอย่างต่อเนื่อง ณ จุดทางออกของปั๊ม เพื่อให้มั่นใจว่าน้ำทิ้งที่ปล่อยออกไปนั้นมีค่า pH
อยู่ในเกณฑ์มาตรฐานตลอดเวลา การปล่อยก๊าซสู่บรรยากาศ บริษัทฯ มีการควบคุมค่า SO_(x) และ
NO_(x)
ให้ต่ำกว่าค่าพิกัดมาตรฐานที่กำหนดโดยรัฐบาลด้วยระบบการเผาไหม้สมบูรณ์ที่มีประสิทธิภาพและมีประสิทธิผลในหม้อไอน้ำ
(boiler) และเตาอบแห้ง (dryers) ซึ่งมีการควบคุมปริมาณ O₂ ที่เหลืออย่างอัตโนมัติที่ 1.5
ถึง 2.5% ของเสียหรือขยะอันตรายที่เกิดจากห้อง Lab (ประมาณ 10-12 กิโลกรัมต่อวัน)
ซึ่งมีการตรวจสอบคาร์บอนแบล็คโดยใช้สารเคมี
จะถูกเก็บรวบรวมและขนออกไปทิ้งโดยบริษัทที่ได้รับการจดทะเบียนกับรัฐบาลให้สามารถขนขยะอันตรายไปกำจัดได้

การป้องกันมลภาวะ

ในสภาวะการเดินเครื่องปกติจะไม่มีฝุ่นคาร์บอนรั่วออกมาจากระบบได้ ยกเว้นในกรณีที่ฉุกเฉินมากๆ
ซึ่งเกิดจากเครื่องจักรขัดข้อง ไฟฟ้าดับ ฯลฯ
คาร์บอนแบล็คหรือเขม่าควันอาจถูกปล่อยออกไปยังบรรยากาศ
เพื่อป้องกันไม่ให้เครื่องจักรได้รับความเสียหายและเพื่อความปลอดภัย อย่างไรก็ตาม
บริษัทมีมาตรการป้องกันมลภาวะต่อสิ่งแวดล้อมดังนี้

1.  ได้ติดตั้ง Reactor Vent Scrubbers ที่ Reactor ทั้ง 11 ตัว
    เพื่อดักฝุ่นคาร์บอนแบล็คระหว่างการปล่อยก๊าซสู่บรรยากาศในกรณีฉุกเฉิน

2.  มีการติดตั้งถุงกรองที่ท่อระบายอากาศของ Silo ทุกตัว
    เพื่อป้องกันไม่ให้คาร์บอนแบล็คฟุ้งออกมาและเป็นมลภาวะต่อบรรยากาศระหว่างการเดินเครื่องปกติ

3.  มีบ่อสำหรับดักน้ำมันอยู่ 4 บ่อ อยู่ ณ ตำแหน่งต่างๆ ในโรงงาน
    เพื่อป้องกันไม่ให้น้ำมันไหลปะปนไปกับน้ำที่บ่อตกตะกอน เพื่อให้แน่ใจว่า
    ค่าน้ำมันและจาระบีในบ่อตกตะกอนไม่เกินค่าควบคุมมาตรฐาน

การนำพลังงานความร้อนจาก Waste Gas มาใช้

ไทยคาร์บอนแบล็คมีระบบการนำพลังงานความร้อนจาก Waste Gas มาใช้อย่างมีประสิทธิภาพ
Waste Gases (ส่วนผสมของก๊าซ hydrocarbon เช่น ไฮโดรเจน คาร์บอนมอนอกไซด์ มีเทน
อเซททีลีน ฯลฯ) ซึ่งเป็นผลพลอยได้จากขบวนการผลิตคาร์บอนแบล็ค ถูกใช้เป็นเชื้อเพลิงใน
boiler สำหรับผลิตไอน้ำความดันสูง ไอน้ำจาก boiler จะถูกป้อนไปยังเครื่องกังหันไฟฟ้า
เพื่อผลิตไฟฟ้า ปัจจุบัน Waste Gases ที่มีอยู่ สามารถผลิตไอน้ำ
เพื่อใช้ในขบวนการผลิตและผลิตไฟฟ้าได้เกินความต้องการ การใช้ไฟฟ้าของไทยคาร์บอนแบล็ค
ไฟฟ้าส่วนที่เหลือจะส่งไปขายให้บริษัทในเครือ นอกจากนี้ บริษัทฯ ยังสามารพผลิตไอน้ำได้จาก
boiler ของ reactor ได้อีก ส่วนหนึ่งของไอน้ำนี้และไอน้ำที่ออกจากเครื่องกังหันไฟฟ้า
จะใช้ภายในโรงงานและส่วนเหลือจะส่งไปขายให้บริษัท ในเครือ
ด้วยการนำพลังงานความร้อนเกือบ 100% กลับมาใช้และไม่มีการปล่อย Waste Gases
ออกสู่บรรยากาศ ไทยคาร์บอนแบล็คไม่เพียงแต่ขจัดปัญหามลภาวะทางอากาศ
แต่ยังลดปริมาณการใช้น้ำมันเตา ซึ่งสามารถประหยัดเงินตราต่างประเทศในการสั่งเข้าน้ำมันได้มาก
ในเวลาเดียวกัน บริษัทฯ ยังมีรายได้จากการขายไอน้ำและไฟฟ้า
ซึ่งสามารถช่วยลดต้นทุนการผลิตและเพิ่มความสามารถในการแข่งขันได้อย่างมาก

ทีมงาน ISO 14001

บริษัทฯ ได้แต่งตั้งคณะกรรมการ ISO 14001
ตั้งแต่เริ่มการนำระบบบริหารสิ่งแวดล้อมมาปฏิบัติใช้เมื่อเดือนมิถุนายน 2539 โดยมีประธานบริษัทฯ
เป็นประธานคณะกรรมการ และมีสมาชิกที่ประกอบไปด้วย หัวหน้าแผนกและหัวหน้าฝ่ายต่างๆ
โดยมีบทบาทและหน้าที่ในการเฝ้าติดตามและทบทวนประสิทธิภาพของระบบ
และให้การแนะนำในการใช้มาตรการเพื่อแก้ไขและป้องกันปัญหาสิ่งแวดล้อมที่เกิดขึ้นหรือที่มีแนวโน้มว่าจะเกิด

ระบบเฝ้าติดตาม

มีการเฝ้าติดตามค่าน้ำทิ้งจากโรงผลิตน้ำ de-min ที่บ่อปรับสภาพน้ำให้เป็นกลาง โดยมีการควบคุม
pH ของน้ำทิ้งให้อยู่ระหว่าง 6.0 ถึง 8.5 อย่างอัตโนมัติด้วยระบบการปรับและควบคุมค่า pH
อย่างต่อเนื่อง ค่า pH ของน้ำทิ้งที่ปล่อยออกนอกโรงงานก็มีการเฝ้าติดตามตลอดเวลาด้วย online
pH meter ซึ่งต่อสัญญาณไปยังระบบ DCS ที่ห้องควบคุมขบวนการผลิต
เพื่อให้แน่ใจว่าการเฝ้าติดตามค่า pH
เป็นไปอย่างมีประสิทธิภาพและมีการแก้ไขอย่างทันเวลาหากค่า pH ของน้ำทิ้งอยู่นอกค่าที่ควบคุม
สำหรับการปล่อยก๊าซสูบรรยากาศ บริษัทฯ ได้ตรวจวัดค่าก๊าซที่ออกจากปล่อง boiler และ dryer
เพื่อหาค่าของ SO_(x) และ NO_(x) ทุกๆ สัปดาห์ และตรวจวัดทุกๆ สามเดือน
โดยบริษัทที่ได้รับการรับรองจากรัฐบาล
เพื่อให้แน่ใจว่าเกณฑ์มาตรฐานของก๊าซที่ปล่อยออกจะไม่ถูกละเมิด บริษัทฯ
มีการชี้บ่งในเรื่องที่จะมีผลกระทบต่อสิ่งแวดล้อมมากมายหลายเรื่องในรอบหลายปีที่ผ่านมา
โดยฝ่ายต่างๆ
และมีการนำโปรแกรมการปรับปรุงเพื่อเฝ้าติดตามความคืบหน้าและประสิทธิภาพในการปรับปรุง
ตัวอย่างโปรแกรมการปรับปรุงเรื่องต่างๆ ที่มีผลกระทบต่อสิ่งแวดล้อม เช่น
“การรั่วและหกกระจายของน้ำมันที่สถานีลงน้ำมัน”
“มลภาวะของน้ำที่เกิดจากการหกของน้ำมันจากรถน้ำมัน”
“มลภาวะทางอากาศและดินที่เกิดจากการขนถ่ายคาร์บอนแบล็ค” “การลดปริมาณน้ำทิ้ง”
“การจัดการของเสียที่บริเวณ reactor ของ Line#4” ฯลฯ
ล้วนแล้วแต่เป็นโปรแกรมเฝ้าติดตามผลกระทบต่อสิ่งแวดล้อมที่ประสบผลสำเร็จของบริษัทฯ บริษัทฯ
ได้ควบรวมระบบการบริหารสิ่งแวดล้อมกับระบบการบริหารอาชีวะอนามัยและความปลอดภัย (OHSAS
18001) เข้าด้วยกัน กลายเป็นระบบ “การบริหารสิ่งแวดล้อม อาชีวะอนามัยและความปลอดภัย”
หรือ EOHS โดยมีเป้าหมายในการทำให้มลภาวะเป็นศูนย์ กากของเสียเป็นศูนย์และอุบัติเหตุเป็นศูนย์